Oslo-losen blir dukketeater
- Harald Eia er min favorittkomiker og jeg liker alle hans karakterer. Eia synes det var kjempestas da jeg sa jeg gjerne ville lage en dukketeaterforestilling om Oslo-losen. Før jeg begynte å skrive manuset, snakket jeg mye med Harald om Oslo-losen og hvem han egentlig er. Fredag 18. januar er det premiere på Strømgrens stykke «Oslo-losens tidsmaskin» på Trikkestallen, som Oslo Nye Teater driver på Torshov. - Voksne kjenner ham jo godt fra både «Ut i vår hage 2 » og «Storbynatt» på NRK TV, men nå skal jeg presentere ham for barn fra treårsalderen og oppover, sier Harald Eia. Oslo-losen er en ekspert på hovedstaden som egentlig heter Kjell Aronsen, og i dukketeaterforestillingen er det Knut Wiulsrød som spiller Oslo-losen og gir dukken liv. For å få til Oslo-losens gnistrende øyne, har dukkemakeren Stephan Østensen brukt ekte, eksklusive Swarovski-diamanter.- Det er en ære å bli tatt til scenen i Jo Strømgrens dukketeaterversjon. Jeg synes han har truffet meget bra med figuren og personene rundt. Jo Strømgren er jo en internasjonal stjerne, og da han spurte meg om å lage en dukketeaterforestilling med Oslo-losen, sa jeg ja med en gang, sier Harald Eia. Han har sett en av prøveforestillingene. - Selv om min Oslo losen-figur er skapt for voksne tror jeg barn fra tre år også synes dette er morsomt. Figuren er jo bare en stor bløff, som alltid påstår han har rett. Utad virker det jo som ham har monopol på sannheten, men alt han sier og holder på med er stort sett bare tull, sier Harald Eia. Forestillingen er en reise i tid tilbake i Oslos historie. Og takket være tidsmaskinen blir to de to barna Kristian og Kristine med på en ferd som starter for 30 000 år siden i istiden, via jernalderen, vikingtiden, Svartedauen, annen verdenskrig og frem til i dag. - Oslo-losen er en person som hadde en vanskelig barndom. Han vokste opp med ti søsken, og måtte skrike for å bli hørt og markere seg. Han er nok litt usikker i bånn og fremstår derfor med et brautende ytre. Oslo- losen er både en hissigpropp og bløffmaker. Forestillingen er nok pedagogisk riktig, men innholdet er bare sprøyt, medgir Jo Strømgren. Det er første gang han setter opp en dukketeaterforestilling på Oslo Nye Teater, men Jo Strømgren har omkring 15 dukketeaterproduksjoner bak seg.Jo Strømgren har sitt eget dansekompani, som har hele verden som sin scene. Jo Strømgren Company har siden starten besøk over 50 land og er et av landets store kulturelle eksportartikler. Kompaniet hans har også nettopp blitt presentert på APAP, en stor salgsmesse for scenekunst som har blitt arrangert i New York. - Fremover kommer både jeg og dansekompaniet til å bruke mer og mer tid på teaterforestillinger, og vi er involvert og skal ha premiere på «Origin of Species» om Charles Darwins kontroversielle bok under festspillene i Bergen 22. mai. Jeg skal en ny dukketeaterforestilling om Edvard Munch «The Painter» der Edvard Munch møter Vincent van Gogh. Denne premieren blir i Stamsund 4. juni. - Ellers har jeg premiere på «Spring fever» med kompaniet på «The Society» Nasjonalballetten på Operaen i Oslo 16. februar, en premiere i skotske Dundee 26. mars med «Winter again», en stuntforestilling i München 13. april, og ha premiere i Poznan i Polen 16. juni med forestillingen «Forty». Så det er nok å henge fingrene i, sier Jo Strømgren.
Jo Strømgren har laget dukketeaterforestilling av Harald Eias påståelige kjeftesmelle.